Anika Smit-saak hervatAndré Van Wyk in die hof. Foto: Phillip Bruwer Anika is op 10 Maart 2010 in Theresapark, in die noorde van Pretoria, vermoor. Die moordenaar het albei haar hande afgesny en dit van die toneel verwyder. Sy is ook seksueel aangerand en het verskeie steekwonde aan haar liggaam gehad. Haar hande is nooit gevind nie. Van Wyk het hom verlede Saterdag aan die polisie oorgegee. Hy het verlede Maandag vir die eerste keer in die hof verskyn waar hy teregstaan op aanklagte van moord, verkragting en lykskending. Van Wyk het om regshulp aansoek gedoen waarna die staat versoek het dat die saak uitgestel word vir nadere ondersoek. Die staat het gesê Van Wyk het mense se name genoem van wie verklarings verkry moet word. Hy bly in aanhouding by die Pretoria-Noord-polisiestasie. Anika en Van Wyk was in dieselfde graad in Hoërskool Gerrit Maritz. Lees alle vorige berigte oor Anika Smit op Maroela Media.